Diari Oficial de la Generalitat Valenciana


Sumari del DOGV 6438, del 14-01-2011 (2010/14471)

RESOLUCIÓ d'1 de desembre de 2010, de la Direcció General d'Energia, per la qual es declara la carència d'objecte de la sol·licitud de declaració d'utilitat pública per al sistema de distribució elèctrica sol·licitada per Iberdrola Distribución Eléctrica, SAU, de l'ampliació de la subestació transformadora de 220/20 kV denominada ST Novelda, al terme municipal de Novelda, província d'Alacant, i es procedix a l'arxivament de les actuacions (ATRCCT/2010/10/03).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6438

Data del DOGV
:   14-01-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/14346


Data del document
:   01-12-2010

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ d'1 de desembre de 2010, de la Direcció General d'Energia, per la qual es declara la carència d'objecte de la sol·licitud de declaració d'utilitat pública per al sistema de distribució elèctrica sol·licitada per Iberdrola Distribución Eléctrica, SAU, de l'ampliació de la subestació transformadora de 220/20 kV denominada ST Novelda, al terme municipal de Novelda, província d'Alacant, i es procedix a l'arxivament de les actuacions (ATRCCT/2010/10/03). [2010/14974]  
Vist l'escrit de 12 de febrer de 2010 presentat per Iberdrola Distribución Eléctrica, SAU, amb domicili a l'efecte de notificacions en 03459 Alacant, c/ Ausó i Monzó, núm. 16, 5a planta, davant del Servici Territorial d'Energia d'Alacant, per mitjà del qual sol·licita la declaració d'utilitat pública per al sistema elèctric de distribució, de l'ampliació de la subestació transformadora de 220/20 kV denominada ST Novelda, en el terme municipal de Novelda, província d'Alacant, a la qual s'adjunta document tècnic firmat per un tècnic competent i visat pel Col·legi Oficial corresponent amb data 10 de febrer de 2010.  
Vist que la sol·licitud ara plantejada per Iberdrola Distribución Eléctrica, SAU, va ser exposada a informació pública de conformitat amb el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, així com el que prescriu la Llei 54/1997, de 27 de novembre, del Sector Elèctric, modificada per la Llei 17/2007, i en el Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, i s'ha publicat en el Butlletí Oficial de la Província d'Alacant, de 6 de maig de 2010, en el Diari Oficial de la Comunitat Valenciana, de 21 de maig de 2010, i en el periòdic Las Provincias, de 18 de maig de 2010, així com en el tauler d'anuncis de l'Ajuntament de Novelda.  
D'acord amb la documentació que hi ha en l'expedient, no s'han presentat al·legacions a la mencionada sol·licitud.  
Vist que, de conformitat amb la sol·licitud efectuada i segons el que establix el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, s'ha remés a l'ajuntament afectat per la instal·lació, així com a la resta de les administracions públiques, organismes i, si és el cas, empreses de servicis públics o d'interés general afectats, separata del projecte presentat i s'ha sol·licitat informe en què es done la conformitat o l'oposició a l'autorització sol·licitada.  
Els informes remesos i que consten en l'expedient es van comunicar a l'empresa peticionària, i van ser degudament resposts per esta.  
Vist que consten com a antecedents de l'expedient esmentat els següents:  
- Resolució de 9 d'abril de 2008, de la Direcció General de Política Energètica i Mines del Ministeri d'Indústria, Turisme i Comerç, per la qual s'autoritza a Red Eléctrica de España, SA, l'ampliació de la subestació de Novelda, a la província d'Alacant i es declara la seua utilitat pública.  
- Resolució de 10 de desembre de 2009, d'esta Direcció General d'Energia, per la qual es declara la carència d'objecte de la sol·licitud de Red Eléctrica de España, SA, de declaració d'utilitat pública, de l'ampliació de la subestació transformadora de 220/20 kV denominada ST Novelda, al terme municipal de Novelda, província d'Alacant, i es procedix a l'arxivament de les actuacions.  
Vist que, com anteriorment s'ha indicat, la utilitat pública de l'ampliació de la ST Novelda va ser ja declarada mitjançant una resolució de la Direcció General de Política Energètica i Mines del Ministeri d'Indústria, Turisme i Comerç, de 9 d'abril de 2008, i hi consta que la dita declaració d'utilitat pública es realitzava als efectes previstos en la Llei 54/1997, de 27 de novembre, del Sector Elèctric, i en el Reial Decret 1955/2000, d'1 de desembre.  
Atés que segons el que disposa l'article 52 de la Llei 54/1997, abans mencionada, la utilitat pública de les instal·lacions elèctriques de generació, transport i distribució d'energia elèctrica es predica respecte de la instal·lació en si mateixa considerada i ja que la que ara ens ocupa és una subestació transformadora, els sistemes de transport i distribució de la qual formen una unitat consubstancial que participen d'infraestructures comunes, edifici i accessos, els efectes de la declaració d'utilitat pública s'estenen a la subestació globalment considerada i, per això, tant al seu sistema de transport, com al de distribució elèctrica.  
Atés que l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, establix que l'administració està obligada a dictar una resolució expressa en tots els procediments i a notificar-la siga quina siga la seua forma d'iniciació, i disposa igualment que en els casos de prescripció, renúncia del dret, caducitat del procediment o desistiment de la sol·licitud, així com la desaparició sobrevinguda de l'objecte del procediment, la resolució consistirà en la declaració de la circumstància que concórrega en cada cas.  
Atés que l'article 89 de la Llei 30/1992, abans citada, disposa que en els procediments tramitats a sol·licitud de l'interessat, la resolució serà congruent amb les peticions formulades per este, sense que en cap cas puga agreujar la seua situació inicial i sense perjuí de la potestat de l'administració d'incoar d'ofici un nou procediment si és procedent.  
Atés que durant la tramitació de l'expedient instruït a fi de resoldre la petició formulada per Iberdrola Distribución Eléctrica, SAU, el 12 de febrer de 2010, relativa a la sol·licitud de declaració d'utilitat pública de l'ampliació de la ST Novelda, ha quedat de manifest que tal sol·licitud manca en realitat d'objecte, perquè els efectes que tal declaració d'utilitat pública comporta estan ja en el patrimoni del sol·licitant, ja que ha sigut prèviament declarada esta per mitjà de la Resolució de la Direcció General de Política Energètica i Mines del Ministeri d'Indústria, Turisme i Comerç, de 9 d'abril de 2008, anteriorment indicada, per la qual cosa la declaració d'absència d'objecte de la sol·licitud formulada, de cap manera agreuja la situació inicial del peticionari, perquè este ja disposa de la declaració d'utilitat pública sol·licitada.  
Atés acreditat de la documentació que hi ha en l'expedient l'abast dels preceptes del Decret 88/2005, de 29 d'abril, del Consell de la Generalitat pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés que esta Direcció General d'Energia és competent per a resoldre la present resolució d'acord amb l'article 18 del Reglament Orgànic i Funcional de la Conselleria d'Infraestructures i Transport, aprovat per Decret 117/2007, de 27 de juliol, del Consell de la Generalitat,  
Esta Direcció General d'Energia resol:  
Únic  
Declarar la carència d'objecte de la petició de declaració d'utilitat pública per al sistema elèctric de distribució, sol·licitada per Iberdrola Distribución Eléctrica, SAU, de l'ampliació de la subestació transformadora de 220/20 kV denominada ST Novelda, al terme municipal de Novelda, província d'Alacant, atés que la declaració d'utilitat pública interessada ja ha sigut prèviament atorgada per la Direcció General de Política Energètica i Mines del Ministeri d'Indústria, Turisme i Comerç, mitjançant una resolució de 9 d'abril de 2008, i es procedix a l'arxivament de les actuacions.  
Contra la present resolució, que no posa fi a la via administrativa, es podrà interposar recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 1 de desembre de 2010.- El director general d'Energia: Antonio Cejalvo Lapeña.